Gde Sumarjaya Linggih

Gde Sumarjaya Linggih inggih punika politikus Indonesia miwah legislator senior DPR-RI sane makarya ring Komisi VI (Perdagangan, Perindustrian, Investasi, Koperasi, UKM & BUMN, Standardisasi Nasional). Dane embas ring Buleleng, 22 Oktober 1965. Dane kapilih malih antuk kaping katiga dados Anggota DPR-RI periode 2014-2019 saking Partai Golongan Karya (Golkar) ngangganin Dapil Bali sesampun ngamolihang 141,168 suara. Dane wantah pengusaha ageng miwah ketah ring Bali miwah madue makeh usaha ring bidang minuman (wine) miwah properti. Dane menjabat pinaka Komisaris Utama dari PT. Metafora Internasional. Gde Sumarjaya wantah Ketua Kamar Dagang miwah Industri (KADIN) Bali (2010-2015), asosiasi pengusaha. Ring periode 2014-2019, Gde Sumarjaya makarya ring Komisi VI sane membidangi perdagangan, perindustrian, investasi miwah BUMN.

 Pendidikan 
 SD, SDN Tajun (1977)
 SMP, SMP Negeri 15 Bandung (1980)
 SLTA, SMA Negeri 13 Bandung (1983)
 S-1 Ekonomi Universitas Islam Nusantara, Bandung (1991)
 S-2 Administrasi Publik Universitas Padjadjaran, Bandung (2015)

 Pamargin Politik 
Mawit saking kulawarga pengusaha, Gde Sumarjaya Linggih kaprecaya antuk mimpin makeh pianak perusahaan kulawarga. Mawit pinaka Direktur Umum PT. Ganeca Prima ngembangang bisnis kapertamane ring bidang wine (anggur) sane kawastanin Indico. Sukses ring  bidang bisnis, Gde Sumarjaya sane akrab kapanggil Demer, mawit nyoba terjun ring bidang politik sane magabung dados kader di Partai Golkar. Sadurungnyané, Gdé taler aktif maorganisasi sane salanturnyane maktayang pinaka anggota DPR-RI komisi VI sane menangani Perdagangan, Perindustrian, Investasi, Koperasi, UKM, BUMN, miwah Standardisasi Nasional.

Ring Pileg 2004, Gde prasida kapilih miwah makarya ring kursi DPR RI sesampun prasida ngamolihang 115.064 suara ring pemilu warsa 2004. Ring 2009 Demer kaprecaya dados Wakil Sekretaris Jenderal Golkar miwah taler menjabat pinaka Ketua Umum Kamar Dagang miwah Industri (Kadin) Bali sane wau-wau puniki menandatangani kerjasama agribisnis miwah ekowisata pantaraning Bali miwah Kamboja. Ring Pileg 2014, Gde mawali kapilih kaping tigane dados Anggota DPR-RI periode 2014-2019 miwah makarya malih ring Komisi VI. Ring periode 2019–2024, Gde kapilih antuk kaping papat pinaka anggota DPR-RI miwah kaprecaya olih partai dados Ketua Bidang Pemenangan Pemilu Wilayah Bali, NTB, miwah NTT DPP Partai Golkar.

 Pustaka